b"\n_START_ARTICLE_\nEnrique Maier M\xc3\xbcller\n_START_SECTION_\nTraject\xc3\xb2ria\n_START_PARAGRAPH_\nPel que fa a clubs, es form\xc3\xa0 al Reial Club de Lawn-Tennis del Tur\xc3\xb3 de Barcelona, pertanyent m\xc3\xa9s tard al RCT Barcelona. Fou un dels tenistes catalans m\xc3\xa9s destacats de la d\xc3\xa8cada de 1930. Era fill d'Otto Maier, d'origen alemany i aficionat a l'esport, qui fora un dels fundadors i primers jugadors del Futbol Club Barcelona._NEWLINE_El 1926, amb 16 anys d'edat, fou campi\xc3\xb3 de Catalunya en categoria J\xc3\xbanior. Tamb\xc3\xa9 guany\xc3\xa0 el campionat de Thun a Su\xc3\xafssa. Fou tres vegades campi\xc3\xb3 de Catalunya absolut (1929, 1930, 1931); cinc en dobles: amb Eduard Flaquer (1928), amb Francesc Sindreu (1929-1931) i amb Joan Manel Blanc (1935), i quatre en dobles mixtos: amb Rosa Torras (1928-31). Tamb\xc3\xa9 guany\xc3\xa0 set cops el campionat d'Espanya individual entre els anys 1929 i 1935; i sis m\xc3\xa9s en dobles: amb Francesc Sindreu (1929, 1932, 1934), amb Eduard Flaquer (1930), amb Joan Manel Blanc (1935) i amb Fernando de Ol\xc3\xb3zaga (1944), i tres en dobles mixtos: amb Rosa Torras (1929, 1931) i amb la seva germana Maria Isabel Maier (1934)._NEWLINE_A nivell internacional guany\xc3\xa0 el torneig de Berchtesgaden, i el de Wimbledon en dobles mixtes amb Elizabeth Ryan (1929), i a l'Obert dels Estats Units, tamb\xc3\xa9 en dobles mixtos amb Sarah Palfrey Fabyan (1935). Tamb\xc3\xa9 juga la Copa Davis amb Espanya entre 1929 i 1936._NEWLINE_Un cop retirat fou seleccionador espanyol (1946-61), i capit\xc3\xa0 de l'equip (1959-61). Va rebre les medalles de bronze i de plata al m\xc3\xa8rit esportiu."